Изявление на сенатор Джон Ф. Кенеди, обявявайки кандидатурата си за президент на Съединените щати
Аз обявявам днес кандидатурата си за президент на САЩ.

Президентството е най-силният пост в Свободния свят. Чрез неговото лидерство може да дойде по-жизнен живот за нашия народ. В него са центрирани надеждите на земното кълбо около нас за свобода и по-сигурен живот. Тъй като в Изпълнителния клон най-съдбоносните решения на този век трябва да се направят през следващите четири години – как да се прекрати или промени обременяващата надпревара във въоръжаването, където съветския напредък вече застрашава самото ни съществуване, как да се поддържа свободата и реда в нововъзникващите нации, как да се възстанови статутът на американската наука и образование, как да се предотврати рухването на нашата фермерна икономика и разрухата в нашите градове, как да се постигне без повече инфлация и безработица, разширен икономически растеж, от който да се облагодетелстват всички американци и как да се даде посока на традиционната ни морална воля, пробуждайки всички американци за опасностите и възможностите, пред които сме изправени.

Тези са някои от реалните въпроси на 1960 г. И на базата на тези въпроси американския народ трябва да направи съдбоносния си избор за своето бъдеще.

В  изминалите 40 месеца съм обиколил всеки щат в Съюза и съм говорил с демократи от всички жизнени равнища. Моята кандидатура следователно е базирана на убеждението, че мога да спечеля и номинацията, и изборите.

Вярвам, че всеки демократ, стремящ се към тази важна номинация трябва да е склонен да подложи възгледите си, миналото си и компетентността си на серия от първични съревнования. Аз следователно сега обявявам намерението си да подам участие в нюхемпшърските първични избори и ще обявя плановете си относно другите първични избори, щом датите им за подаване наближат.

Аз вярвам, че Демократическата партия има да извърши историческа функция в спечелването на изборите през 1960 г., сравнима с ролята ѝ през 1932 г. Аз възнамерявам да дам най-доброто от себе се да видя тази победа спечелена.

В продължение на 18 години съм на служба на Съединените щати, първо като военноморски офицер в Тихия океан по време на Втората световна война, а за последните 14 години като член на Конгреса. В последните 20 години съм пътувал в почти всеки континент и страна – от Ленинград до Сайгон, от Букурещ до Лима, От всички това съм развил образ на Америка като изпълняваща благородна и историческа роля като защитника на свободата във време на максимална опасност и на американския народ като уверен, смел и настойчив.

Именно с този образ започвам тази кампания.

Речи

en:Statement of Senator John F. Kennedy Announcing His Candidacy for the Presidency of the United States